เทงบกว่า7หมื่นล้านพัฒนาภาคเหนือตอนล่าง2
ครม.สัญจร อนุมัติงบฯ 72,270 ล้านบาท พัฒนาภาคเหนือตอนล่าง2  รวม 199 แผนงาน
10 มิ.ย. 2556

ครม.สัญจร อนุมัติงบฯ 72,270 ล้านบาท พัฒนาภาคเหนือตอนล่าง2  รวม 199 แผนงาน
ร.ท.หญิง สุณิสา เลิศภควัต รองโฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า ที่ประชุมให้ความเห็นชอบแผนยุทธศาสตร์การพัฒนากลุ่มจังหวัดภาคเหนือตอนล่าง 2 รวม 199 แผนงาน ในวงเงินงบประมาณ 72,270 ล้านบาท ภายใต้แนวทางการพัฒนา 4 ด้าน ประกอบด้วย การพัฒนากระบวนการผลิตสินค้าเกษตรสำคัญ  การเพิ่มมูลค่าสินค้าเกษตรและพัฒนาผลิตภัณฑ์แปรรูปจากสินค้าเกษตร การพัฒนาระบบขนส่งและกระจายสินค้า และศูนย์กลางการท่องเที่ยวเชิงนิเวศน์และการท่องเที่ยวเชิงประวัติศาสตร์และวัฒนธรรม โดยในจำนวนนี้มีโครงการที่มีความพร้อมและสามารถดำเนินการได้ทันที จำนวน 22 โครงการ วงเงิน 512 ล้านบาท ที่ประชุมคณะรัฐมนตรี มอบหมายให้แต่ละจังหวัดที่เป็นเจ้าของโครงการเร่งจัดทำรายละเอียดเพื่อขอรับการจัดสรรงบประมาณประจำปี 2556 ส่งให้สำนักงานคณะกรรมการการพัฒนาเศรษฐกิจและสังคมแห่งชาติ รวมทั้งสำนักงบประมาณเร่งพิจารณาเพื่ออนุมัติงบประมาณต่อไป